CELEX: 31994R2801
Language: el
Date: 1994-11-17 00:00:00
Title: Κανονισμός (ΕΚ) αριθ. 2801/94 της Επιτροπής της 17ης Νοεμβρίου 1994 για τον προσδιορισμό των ποσοτήτων που κατανέμονται στους εισαγωγείς δυνάμει της πρώτης δόσης των ποσοτικών ποσοστώσεων που θα εφαρμοστούν το 1995 σε ορισμένα προϊόντα καταγωγής Λαϊκής Δημοκρατίας της Κίνας (Κείμενο που παρουσιάζει ενδιαφέρον για τον ΕΟΧ)

Avis juridique important

|

31994R2801

Κανονισμός (ΕΚ) αριθ. 2801/94 της Επιτροπής της 17ης Νοεμβρίου 1994 για τον προσδιορισμό των ποσοτήτων που κατανέμονται στους εισαγωγείς δυνάμει της πρώτης δόσης των ποσοτικών ποσοστώσεων που θα εφαρμοστούν το 1995 σε ορισμένα προϊόντα καταγωγής Λαϊκής Δημοκρατίας της Κίνας (Κείμενο που παρουσιάζει ενδιαφέρον για τον ΕΟΧ)  

Επίσημη Εφημερίδα αριθ. L 297 της 18/11/1994 σ. 0013 - 0017 Φινλανδική ειδική έκδοση: Κεφάλαιο 11 τόμος 33 σ. 0068  Σουηδική ειδική έκδοση: Κεφάλαιο 11 τόμος 33 σ. 0068 

ΚΑΝΟΝΙΣΜΟΣ (ΕΚ) αριθ. 2801/94 ΤΗΣ ΕΠΙΤΡΟΠΗΣ της 17ης Νοεμβρίου 1994 για τον προσδιορισμό των ποσοτήτων που κατανέμονται στους εισαγωγείς δυνάμει της πρώτης δόσης των ποσοτικών ποσοστώσεων που θα εφαρμοστούν το 1995 σε ορισμένα προϊόντα καταγωγής  Λαϊκής Δημοκρατίας της Κίνας (Κείμενο που παρουσιάζει ενδιαφέρον για τον ΕΟΧ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  τον κανονισμό (ΕΚ) αριθ. 520/94 του Συμβουλίου της 7ης Μαρτίου 1994 για την θέσπιση κοινοτικής διαδικασίας διαχείρισης των ποσοτικών ποσοστώσεων (1), και ιδίως τα άρθρα 9 και 13,  τον κανονισμό (ΕΚ) αριθ. 2459/94 της Επιτροπής της 11ης Οκτωβρίου 1994 σχετικά με τις λεπτομέρειες διαχείρισης της πρώτης δόσης των ποσοτικών ποσοστώσεων που θα εφαρμοστούν το 1995 σε ορισμένα προϊόντα καταγωγής Λαϊκής Δημοκρατίας της Κίνας (2), και  ιδίως το άρθρο 3,  Εκτιμώντας:  ότι, δυνάμει του άρθρου 169 της πράξης προσχώρησης της Νορβηγίας, της Αυστρίας, της Φινλανδίας και της Σουηδίας, τα κοινοτικά όργανα δύνανται να πραγματοποιούν, πριν από την προσχώρηση, τις αναγκαίες προσαρμογές των κοινοτικών πράξεων που δεν έχουν  προβλεφθεί από την εν λόγω πράξη- ότι ο κανονισμός (ΕΚ) αριθ. 2459/94 εκδόθηκε με την προοπτική προσχώρησης της Νορβηγίας, της Αυστρίας, της Φινλανδίας και της Σουηδίας στην Ευρωπαϊκή Ένωση, λαμβανομένης υπόψη της απαίτησης να συμμετάσχουν οι εισαγωγείς των προσχωρούντων κρατών στην  προκαταβολική διαχείριση της πρώτης δόσης των ποσοστώσεων που θα εφαρμοστούν το 1995- ότι οι κυβερνήσεις της Αυστρίας, της Φινλανδίας, της Νορβηγίας και της Σουηδίας ανέλαβαν τη δέσμευση να υιοθετήσουν και υιοθέτησαν πράγματι τα κατάλληλα μέτρα για να τηρούσουν τους όρους που έχουν θεσπιστεί από την κοινοτική νομοθεσία, ειδικότερα σε  ό,τι αφορά τις λεπτομέρειες υποβολής των αιτήσεων εισαγωγής και των δικαιολογητικών εγγράφων που τις συνοδεύουν και να ενημερώσουν την Επιτροπή εντός της προθεσμίας που προβλέπεται από τον κανονισμό (ΕΚ) αριθ. 2459/94 σχετικά με όλα τα χρήσιμα στοιχεία  που αφορούν τις υποβάλλοντες αιτήσεις εισαγωγής, με σκοπό να προσδιοριστούν τα ποσοτικά κριτήρια που θα ισχύσουν για την απονομή των ποσοστώσεων στους εισαγωγεις- ότι, υπό τις συνθήκες αυτές, η Επιτροπή έλαβε εκ μέρους των κρατών μελών, σύμφωνα με το άρθρο 5 του κανονισμού (ΕΚ) αριθ. 2459/94, και εκ μέρους των προσχωρούντων κρατών, σύμφωνα με τις πιο πάνω αναληφθείσες δεσμεύσεις, τα στοιχεία τα σχετικά με τον  αριθμό και το συνολικό όγκο των παλαιότερων εισαγωγών που πραγματοποιήθηκαν από τους παραδοσιακούς εισαγωγείς στη διάρκεια καθενός των ετών της επιλεγείσας περιόδου αναφοράς (1991 και 1992)- ότι η Επιτροπή, με βάση τα στοιχεία αυτά, είναι σε θέση να προσδιορίσει τα ενιαία ποσοτικά κριτήρια σύμφωνα με τα οποία μπορούν να ικανοποιηθούν από τις αρμόδιες εθνικές αρχές οι αιτήσεις αδειών εισαγωγής που θα κατατίθενται από τους κοινοτικούς  εισαγωγείς και από τους εισαγωγείς των προσχωρούντων κρατών, και οι οποίες θα αναφέρονται στην πρώτη δόση των ποσοτικών ποσοστώσεων που θα ισχύσουν το 1995- ότι, από τα στοιχεία που κοινοποιήθηκαν από τα κράτη μέλη και από τα προσχωρούντα κράτη, προκύπτει ότι, για τα προϊόντα που περιλαμβάνονται στο παράρτημα Ι του παρόντος κανονισμού, ο συνολικός όγκος των αιτήσεων που έχουν κατατεθεί από τους  παραδοσιακούς εισαγωγείς υπερβαίνει το τμήμα της ποσόστωσης που προορίζεται γι' αυτούς- ότι, κατά συνέπεια, οι αιτήσεις αυτές πρέπει να ικανοποιηθούν με εφαρμογή, στις ποσότητες των εισαγωγών που έχουν πραγματοποιηθεί κατά μέσο όρο από κάθε εισαγωγέα  κατά την περίοδο αναφοράς, εκφραζόμενες σε ποσότητα ή αξία, του ενιαίου συντελεστή μείωσης που αναφέρεται στο εν λόγω παράρτημα Ι- ότι, από τα στοιχεία που κοινοποιήθηκαν από τα κράτη μέλη και από τα προσχωρούντα κράτη προκύπτει ότι, για το προϊόν που αναγράφεται στο παράρτημα ΙΙ του παρόντος κανονισμού, το σύνολο των αιτήσεων που έχουν κατατεθεί από τους παραδοσιακούς εισαγωγείς  είναι κατώτερο από το τμήμα της ποσόστωσης που προορίζεται γι' αυτούς- ότι οι αιτήσεις αυτές πρέπει, συνεπώς, να ικανοποιηθούν στο ακέραιο- ότι, από τα στοιχεία που κοινοποίησαν τα κράτη μέλη και τα προσχωρούντα κράτη προκύπτει ότι, όσον αφορά τα προϊόντα του παραρτήματος ΙΙΙ του παρόντος κανονισμού, ο συνολικός όγκος των αιτήσεων που κατατέθηκαν από τους άλλους εισαγωγείς υπερβαίνει το  τμήμα της ποσόστωσης που προορίζεται γι' αυτούς- ότι, κατά συνέπεια, οι αιτήσεις αυτές πρέπει να ικανοποιηθούν με εφαρμογή, στα ποσά που ζητούνται από κάθε εισαγωγέα, εντός των προβλεπόμενων από τον κανονισμό (ΕΚ) αριθ. 2459/94 ορίων, του ενιαίου  συντελεστή μειώσεως που αναφέρεται στο εν λόγω παράρτημα ΙΙΙ- ότι, από τα στοιχεία που κοινοποιήθηκαν από τα κράτη μέλη και τα προσχωρούντα κράτη προκύπτει ότι, όσον αφορά το προϊόν του παραρτήματος IV του παρόντος κανονισμού, το σύνολο των αιτήσεων που κατατέθηκαν από τους άλλους εισαγωγείς είναι κατώτερο από το  τμήμα της ποσόστωσης που προορίζεται γι' αυτούς- ότι, συνεπώς, οι αιτήσεις αυτές πρέπει εντός του ορίου ανώτατου ποσού που μπορεί να ζητηθεί από κάθε εισαγωγέα, όπως αυτό ορίστηκε με τον κανονισμό (ΕΚ) αριθ. 2459/94, να ικανοποιηθούν στο ακέραιο- ότι, για τα προϊόντα του παραρτήματος V του παρόντος κανονισμού, η επιλεγείσα μέθοδος διαχείρισης δεν επιτρέπει την κατανομή ποσοτήτων δικαιολογημένων από οικονομική άποψη- ότι, συνεπώς, στο στάδιο αυτό δεν μπορεί να διενεργηθεί κατανομή των σχετικών  τμημάτων των ποσοστώσεων- ότι, σύμφωνα με το άρθρο 169 της συνθήκης προσχώρησης, ο παρών κανονισμός αρχίζει να ισχύει από την 1η Ιανουαρίου 1995, με την επιφύλαξη ενάρξεως ισχύος, κατά την ημερομηνία αυτή, της πράξης προσχώρησης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Για τα προϊόντα που αναφέρονται στο παράρτημα Ι του παρόντος κανονισμού, οι αιτήσεις χορήγησης αδειών εισαγωγής που υποβάλλονται δεόντως από τους παραδοσιακούς εισαγωγείς ικανοποιούνται, από τις αρμόδιες αρχές, μέχρις ορίου της ποσότητας ή της  αξίας που προκύπτει από την εφρμογή του συντελεστή μείωσης που αναφέρεται στο παράρτημα Ι για κάθε ποσόστωση, στο μέσο όρο των εισαγωγών που πραγματοποιήθηκαν από κάθε εισαγωγέα στη διάρκεια των ετών 1991 και 1992.  Στην περίπτωση που η εφαρμογή αυτού του ποσοτικού κριτηρίου οδηγήσει στη χορήγηση μεγαλύτερης ποσότητας ή αξίας από εκείνη που ζητείται, η ποσότητα ή η αξία που χηηγείται περιορίζεται σε εκείνη που ζητείται.   Άρθρο 2  Για το προϊόν που αναγράφεται στο παράρτημα ΙΙ του παρόντος κανονισμού, οι αιτήσεις αδειών εισαγωγής που υποβάλλονται δεόντως από τους παραδοσιακούς εισαγωγείς ικανοποιούνται στο ακέραιο από τις αρμόδιες εθνικές αρχές.   Άρθρο 3  Για τα προϊόντα που αναγράφονται στο παράρτημα ΙΙ του παρόντος κανονισμού, οι αιτήσεις αδειών εισαγωγής που υποβάλλονται δεόντως από τους λοιπούς εισαγωγείς πέραν των παραδοσιακών, ικανοποιούνται από τις αρμόδιες εθνικές αρχές, εντός του  οριζόμενου από τον κανονισμό (ΕΚ) αριθ. 2459/94 ορίου, μέχρι την ποσότητα ή την αξία που προκύπτει από την εφαρμογή του συντελεστή μειώσεως που αναφέρεται στο παράρτημα ΙΙΙ για κάθε ποσόστωση, στο αιτούμενο από τους εισαγωγείς ποσό.   Άρθρο 4  Για τα προϊόντα που αναγράφονται στο παράρτημα IV του παρόντος κανονισμού, οι αιτήσεις αδειών εισαγωγής που υποβάλλονται δεόντως από τους λοιπούς εισαγωγείς, πέραν των παραδοσιακών, ικανοποιούνται στο ακέραιο από τις αρμόδιες εθνικές αρχές,  εντός του οριζόμενου από τον κανονισμό (ΕΚ) αριθ. 2459/94 ορίου.   Άρθρο 5  Για τα προϊόντα που αναγράφονται στο παράρτημα V του παρόντος κανονισμού, αναστέλλεται η κατανομή των ποσοστώσεων στους λοιπούς, πέραν των παραδοσιακών, εισαγωγείς.   Άρθρο 6  Οι άδειες εισαγωγής εκδίδονται από τις αρμόδιες εθνικές αρχές εντός των δέκα εργάσιμων ημερών που έπονται της 1ης Ιανουαρίου 1995. Οι άδειες εισαγωγής ισχύουν επί εννέα μήνες από 1ης Ιανουαρίου 1995.   Άρθρο 7  Ο παρών κανονισμός αρχίζει να ισχύει την 1η Ιανουαρίου 1995.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 17 Νοεμβρίου 1994.  Για την Επιτροπή Leon BRITTAN Μέλος της Επιτροπής  (1) ΕΕ αριθ. L 66 της 10. 3. 1994, σ. 1.  (2) ΕΕ αριθ. L 262 της 12. 10. 1994, σ. 27.      ΠΑΡΑΡΤΗΜΑ Ι    Συντελεστής μείωσης (παραδοσιακοί εισαγωγείς)  "" ID="1">Γάντια> ID="2">4203 29> ID="3">  52,89 %"> ID="1">Υποδήματα των κωδικών ΣΟ> ID="2">ex 6402 19 (1) ex 6402 99 (1)> ID="3">  41,56 %"> ID="2">ex 6403 19 (1)> ID="3">  25,55 %"> ID="2">6403 51  6403 59> ID="3">  38,61 %"> ID="2">ex 6403 91 (1) ex 6403 99 (1)> ID="3">  71,62 %"> ID="2">ex 6404 11 (1)> ID="3">  48,75 %"> ID="2">6404 19 10> ID="3">  47,76 %"> ID="1">Επιτραπέζια σκεύη, σκεύη κουζίνας από πορσελάνη ή κεραμευτική ύλη>  ID="2">6911 10> ID="3">  29,04 %"> ID="1">Κεραμικά επιτραπέζια σκεύη, σκεύ κουζίνας, εκτός εκείνων από πορσελάνη ή κεραμευτική ύλη> ID="2">6912 00> ID="3">  32,48 %"> ID="1">Γυαλικά επιτραπέζια και κουζίνας, γυάλινα είδη λουτρού κ.λπ.> ID="2">7013>  ID="3">  22,30 %"> ID="1">Συσκευές λήψης για τη ραδιοφωνία των κωδικών ΣΟ> ID="2">8527 21> ID="3">  3,53 %"> ID="1">Παιχνίδια των κωδικών ΣΟ> ID="2">9503 41> ID="3">  49,707 %"> ID="2">9503 49> ID="3">  50,997 %"> ID="2">9503 90> ID="3">  47,946  %"" >  (1) Εξαιρουμένων των υποδημάτων ειδικής τεχνολογίας: των υποδημάτων τιμής cif το ζεύγος ίσης ή ανώτερης των 12 Ecu, που προορίζονται για την άσκηση αθλητικής δραστηριότητας και έχουν πέλμα χυτό σε μία ή περισσότερες στρώσεις, και όχι  μορφοποιημένο με έκχυση, κατασκευασμένο από συνθετικές ύλες που έχουν ειδικά επινοηθεί για να μετριάζουν τα χτυπήματα που οφείλονται σε κάθετες ή πλάγιες κινήσεις και τα οποία παρουσιάζουν τεχνικά χαρακτηριστικά όπως συμφυή ερμητικά κλειστά μαξιλαράκια  που περιέχουν είτε αέρια είτε υγρά μηχανικά μέρη που απορροφούν ή εξουδετερώνουν τα χτυπήματα, είτε ύλες όπως είναι τα πολυμερή χαμηλής πυκνότητας.     ΠΑΡΑΡΤΗΜΑ ΙΙ    Προϊόντα για τα οποία οι αιτήσεις εισαγωγής μπορούν να ικανοποιούνται στο ακέραιο  "" ID="1">Συσκευές λήψης για τη ραδιοφωνία των κωδικών ΣΟ> ID="2">8527 29">     ΠΑΡΑΡΤΗΜΑ ΙΙΙ    Συντελεστής μείωσης (εισαγωγείς άλλους εκτός των παραδοσιακών)  "" ID="1">Γάντια> ID="2">4203 29> ID="3">  62,08 %"> ID="1">Υποδήματα των κωδικών ΣΟ> ID="2">ex 6402 19 (1) ex 6402 99 (1)> ID="3">  8,68 %"> ID="2">ex 6403 91 (1) ex 6403 99 (1)>  ID="3">  72,05 %"> ID="2">ex 6404 11 (1)> ID="3">  51,34 %"> ID="2">6404 19 10> ID="3">  0,58 %"> ID="1">Επιτραπέζια σκεύη, σκεύη κουζίνας από πορσελάνη ή κεραμευτική ύλη> ID="2">6911 10> ID="3">  14,79 %"> ID="1">Κεραμικά επιτραπέζια σκεύη, σκεύη  κουζίνας, εκτός εκείνων από πορσελάνη ή κεραμευτική ύλη> ID="2">6912 00> ID="3">  25,56 %"> ID="1">Γυαλικά επιτραπέζια και κουζίνας, γυάλινα είδη λουτρού κ.λπ.> ID="2">7013> ID="3">  59,35 %"> ID="1">Συσκευές λήψης για τη ραδιοφωνία των κωδικών ΣΟ>  ID="2">8527 21> ID="3">  89,24 %"> ID="1">Παιχνίδια των κωδικών ΣΟ> ID="2">9503 41> ID="3">  58,40 %"> ID="2">9503 49> ID="3">  79,51 %"" >  (1) Εξαιρουμένων των υποδημάτων ειδικής τεχνολογίας: των υποδημάτων τιμής cif το ζεύγος ίσης ή ανώτερης των 12 Ecu, που προορίζονται για την άσκηση αθλητικής δραστηριότητας και έχουν πέλμα χυτό σε μία ή περισσότερες στρώσεις, και όχι  μορφοποιημένο με έκχυση, κατασκευασμένο από συνθετικές ύλες που έχουν ειδικά επινοηθεί για να μετριάζουν τα χτυπήματα που οφείλονται σε κάθετες ή πλάγιες κινήσεις και τα οποία παρουσιάζουν τεχνικά χαρακτηριστικά όπως συμφυή ερμητικά κλειστά μαξιλαράκια  που περιέχουν είτε αέρια είτε υγρά μηχανικά μέρη που απορροφούν ή εξουδετερώνουν τα χτυπήματα, είτε ύλες όπως είναι τα πολυμερή χαμηλής πυκνότητας.     ΠΑΡΑΡΤΗΜΑ IV    Προϊόντα για τα οποία οι αιτήσεις μπορούν να ικανοποιούνται εντός των κατ' ανώτατο όριο ποσών  "" ID="1">Παιχνίδια των κωδικών ΣΟ> ID="2">9503 90">     ΠΑΡΑΡΤΗΜΑ V    Προϊόντα για τα οποία έχει ανασταλεί η κατανομή της πρώτης δόσης  "" ID="1">Υποδήματα των κωδικών ΣΟ> ID="2">ex 6403 19 (1) 6403 51 6403 59"> ID="1">Συσκευές λήψης για τη ραδιοφωνία των κωδικών ΣΟ> ID="2">8527 29 "">  (1) Εξαιρουμένων των υποδημάτων ειδικής τεχνολογίας: των υποδημάτων τιμής cif το ζεύγος ίσης ή ανώτερης των 12 Ecu, που προορίζονται για την άσκηση αθλητικής δραστηριότητας και έχουν πέλμα χυτό σε μία ή περισσότερες στρώσεις, και όχι  μορφοποιημένο με έκχυση, κατασκευασμένο από συνθετικές ύλες που έχουν ειδικά επινοηθεί για να μετριάζουν τα χτυπήματα που οφείλονται σε κάθετες ή πλάγιες κινήσεις και τα οποία παρουσιάζουν τεχνικά χαρακτηριστικά όπως συμφυή ερμητικά κλειστά μαξιλαράκια  που περιέχουν είτε αέρια είτε υγρά μηχανικά μέρη που απορροφούν ή εξουδετερώνουν τα χτυπήματα, είτε ύλες όπως είναι τα πολυμερή χαμηλής πυκνότητας.